Podrijetlo pojma o Bogu 


Osvrt na djelo 
»Der Ursprung der Gottesidee, von Wilhelm Schmidi«, 


Prvi svezak: Historijsko-kritički dio. 


Nastavak. 
Preanimistička čarobnjačka teorija, 


VA je teorija navijestila istotako kao i Langova rat animiz- 
mu. I ona je našla mnogo pristaša, više nego Lang. Premda 
je u glavnom kriva, ipak je upozorila na neke slaboće ani- 
mizma, kao i na neke činjenice, na koje su dotada premalo pazili. 

Kao prvi zastupnik čarobnjačke teorije nastupa J.-M. 
Guyau sa svojim djelom »L'irreligion de Vavenir«.*“ On polazi 
od tvrdnje, koje niti ne kuša dokazati," da nema nikakve razlike 
između čovjeka i životinje u primitivnom stanju. Druga istotako 
nedokazana tvrdnja jest, da primitivni čovjek nije imao nikakva 
pojma o kauzalnosti, nego da je želja jedini izvor svakoga zbi- 
vanja. Bez ikakva dokaza tvrdi, da je primitivni čovjek stvorio 
pojam božanstva, kad je susreo u prirodi neku silu, koja je bila 
jača od njega, a religiju da je stvorio, misleći, da može onu silu 
skloniti žrtvom, zahvalom i molitvom. Sve su to apriorne kon- 
strukcije. 

Najbolje djelo o čarobnjačkoj teoriji na- 
pisao je John H. King, »The Supernaturel«." Kao te- 
meljni princip postavlja tezu, da kod pitanja, koje je podrijetlo 
religije, povijest i etnologija imaju samo pripravljati konačni od- 
govor, a psihologija da ga ima dati. O, Schmidt posve odobrava 
ovo načelo, koje broji među glavne crte Kingova sistema," 

King razlikuje dvije vrste sila u svijetu 
mentalne, bilo ljudske bilo životinjske, i ne- 
lične, kaošto n. pr. fizikalne, kemijske, mijena dana i noći i 
godišnjih vremena. Iz jedne i druge vrste može ljudski duh pro- 
matranjem izvesti i naravne i »svrhunaravne« zaključke, Svrhu- 
naravni zaključak iz mentalnih sila prema Kingu jest teorija du- 
hova; a svrhunaravni zaključak iz neličnih sila je teorija o sreći 
i nesreći, o čaranju itd. Obje vrste zaključivanja u mnogočem su 
među sobom povezane. Ali općenito govoreći prva su zaključiva- 
nja iz neličnih sila; zato su čarolije prije animizma. 


% Paris 1886. 35 Str. 490. 5 London 1892, 
27 Str. 494 - 499, 

Općenita čuvstva sreće i nesreće prvi su 
zameci religije; oni su baza svih religija. Ljudski duh može 
samo proširiti, variirati, umnožiti vrste, u kojima nazire moguće 
dobro i zlo. 

Neobičnim stvarima, iz kojih se rađaju ona čuvstva, King 
pribraja ne samo vanjske predmete ili događaje, nego i smetnje 
u vlastitom duševnom ili tjelesnom stanju. Ali i apstraktna svoj- 
stva, izvjesni brojevi i dani i satovi i svaka kombinacija i odre- 
đene formule imaju nešto tajnovito, što prouzrokuje čuvsivo sreće 
ili nesreće. 

Drugi je stepen supernalnih pojmova »re- 
ligija čaranja«. Čovjek utječe bilo na sebe bilo na druge 
amuletima, čarobnjačkim formulama i čarobnjačkim činima, 

Treći je stepen supernalnog razvitka »re- 
ligija čovjeka-vrača« t.j. »magija« Obični duh mi- 
sli, ad imaju neki ljudi iz raznih vrela tajnovite sile, koje su veće 
nego li one, koje imaju obični ljudi tako, te mogu mističke sile 
supernalnoga bića za dobro i zlo kontrolirati, Pod utjecajem čo- 
vjeka-vrača, stečenim živčanim stanjima i sanjama, razvija ce 
pojam duha i duše. Kao osobite primjere takvih čarobnih sila 
King navodi »mana« kod Melanezijaca, »wakan« kod Indijanaca 
sjeverne Amerike, i »boylya« kod Australaca. 

Glede teorije o razvitku pojma o duhu i u slijedećim točka- 
ma King gotovo posve pristaje uz Tylora. Što se tiče pređašnjega 
razvitka, veoma odrešito tvrdi, da ni u jednoj pojavi nema traga 
o pojmu duha. 

Otac Schmidt uza sve priznanje Kingove 
temeliitosti prigovara u najvažnijim točka- 
ma“ Prva je kobna zabluda u tom, da King zamije- 
njuje pojam duha s pojmom osobe. Osim toga King misli, da se 
pojam osobe kasnije razvio, a prije da je bilo doba impersonalnih 
sila. Ali za ovu svoju veoma važnu tvrdnju ne navodi nikakva 
dokaza. Druga je temeljna zabluda u tom, što King ignorira onaj 
ljudski nagon, koji čovjeka potiče na to, da stvari i događaje kla- 
eificira, i nagon da traži uzroke, Normalna funkcija ovih nagona 
ne smije se ignorirati, kad se pita, kako je postala i kako se razvi- 
iala religija, Nagon, koji potiče na traženje uzroka, nerazdružljivo 
je spojen s nagonom, koji potiče na personifikacije. Kaošto je dakle 
onaj postojao već u najstarije doba, tako i ovaj. Treća te- 
meljna zabluda Kingova odnosi se na shvaćanje Naj- 
višega Bića, osobito kod Australaca. Za opću sliku, koju daje 
King o australskim božanstvima o. Schmidt kaže da ima psiho- 
loških i etnoloških zabluda gotovo toliko, koliko ima rečenica. 
isto je tako posve bez dokaza i pogrešno tvrdio, da su Indijanci 
sjeverne Amerike stvorili svoj pojam »Velikoga Duha« prema 
španjolskom kralju, 


3% Str. 499 - 506. 

Nakon Kinga nastupili su i drugi pristaše čarobnjačke teo- 
rije. Njihove teorije u svakom pogledu daleko zaostaju za Kingo- 
vom i u duhovitosti i u temeljitosti, 

R. R Maret predlaže teoriju, koja je u mnogim točka- 
ma identična s Kingovom. Ali on se premalo obazire na sposob- 
nost primitivnog čovjeka stvarati pojmove i tražiti i nalaziti uzroke. 

Jedan od majjačih zastupnika magične teorije bio je J. G. 
Frazer. Njegovo je glavno djelo »The Golden Bough. A Study 
in Magic and Religion«." U čitavom djelu donosi samo jedan histo- 
rijski dokaz, za koji o, Schmidt veli, da je »von bedauernswerter 
Schwiche und Kiirze«.“" Uzalud nastoji dokazati, da je magija 
bila prije religije. 

Mnogo je temeljitije djelo francuskih sociologa H. Hubert 
i M. Mauss, »Esquisse dune Thćorie gćnćrale de la Magie«.“ 
Ali i oni su učinili veliku pogrešku, koja je potkopala njihovu 
teoriju. Kao sociolozi odviše su isticali socijalnu stranu magije i 
religije, a na utjecaj pojedinaca u postanku i razvitku religije ni- 
jesu dosta pazili. Ipak treba priznati, da nijesu pomiješali magije 
s religijom. Pače izvrsno su prikazali opreku između religije i 
magije. Njihova je velika zabluda, što tvrde, da se religija razvila 
iz magije. 

Posve novu teoriju o podrijetlu magije i religije postavio je 
K. Th Preuss u djelu »Der Ursprung der Religion und 
Kunst«.** Njegova se teorija svodi na ovu kratku formu: Praglu- 
post je izvor magije, a ova je opet izvor religije i umjetnosti. U 
čemu se sastoji ova »praglupost«, razabiremo iz ovih riječi, koje 
navodi o. Schmidt: »Životinja sačuvana je svojim instinktom, da 
se ne brine za one stvari, koje ne pripadaju neposredno na uzdr- 
žavanje njezine vrste. A glavni znak čovjeka, ono čime se njegov 
duhovni život razlikuje od životinje, to je njegova briga oko uz- 
državanja svoje vrste u većem opsegu, nego li to zahtijeva njegov 
instinkt. Ali odmah, kad je instinkt prestao sam upravljati čovje- 
kom, morao je upasti u neizmjeran niz raznih zabluda, koje ga 
samo zato nijesu uništile u borbi za opstanak, jer je ipak ostalo 
ono, što je već postojalo. Ova ljudska »praglupost — Urdummheit« 

. izvor je religije i umjetnosti. Obje proizlaze bez skoka iz ma- 
ije, koja je opet sama neposredna posljedica ,brige, koja prelazi 
granice instinkta oko života «.*“* Lako možemo vjerovati ocu 
Schmidtu, gdje kaže, da Preuss nije dokazao svoje teze. 

Edv. Lehmann napisao je u Hinnebergovoj kolekciji 
»Die Kultur der Gegenwart« raspravu o religiji primitivnih na- 
roda i o razvitku religije uopće. On zabacuje animizam kao prvi 
izvor religije, ali na njegovo mjesto postavlja magiju. Uza sve to 
priznaje mogućnost primitivnoga monoteizma, ali izbjegava sve 
posljedice ovoga priznanja. 


3% London 1890, % Str. 513. *! Paris 1904, 
** Izišlo u časopisu Globus 1904, 5. "a Str. 523. 

Kao jednu od najznamenitijih rasprava o magiji o. Schmidt 
označuje onu, koju je napisao A, Vierkandt, »Die Anfšnge 
der Religion und Zauberei«.“* On otklanja magiju kao nešto prvo, 
ali premalo se obazire na pitanje, što je bilo prije magije. Kobna 
pogreška, koja je najviše priječila spoznaju potpune istine, jest u 
tom, što je mislio, da čovjek na početku nije imao pojma osobe. 

Od svih zastupnika čarobnjačkih teorija najveću je pažnju 
pojmu osobe poklonio u svom djelu »Religions of the lower 
culture«* F. Sidney Hartland, onaj isti, koji se isticao 
kao jak protivnik Langove teorije. Ali premda je Hartland tako 
isticao pojam osobe u razvitku primitivnog čovjeka, ipak nije 
postavio na početak ovoga razvitka pojam najsavršenijega osob- 
noga Bića, jer nije poznavao strukture i slijeda narodnih slojeva 
niti bio vješt jezicima primitivnih naroda,“ 

R. Karutz htio je postaviti na mjesto svih dosadašnjih 
teorija novu, koju je nazvao »emanizam«, Izraz je uzeo iz teorije 
o radioaktivnosti i njezinoj upotrebi u medicini. Emanacijom iz 
raznih tjelesa postali su prema njegovu mišljenju svi glavni poj- 
movi primitivnoga čovjeka, Dokaza za svoje čudnovate i protu- 
slovne tvrdnje nije donio. 

Pošto je o. Schmidt prikazao i prosudio glavne predstavnike 
čarobnjačke teorije, koji su pribavili ovoj teoriji velik ugled, po- 
činje navoditi one zastupnike njezine, kod kojih se vidi, da je ova 
teorija iscrpla svoju životnu snagu te se počela kočiti. Njezina je 
plodnost prestala. Njezini su zastupnici u glavnom samo opeto- 
vali stare stvari, S novim činjenicama i teorijama nijesu se više 
mogli upuštati u raspre, niti se njima prilagoditi. Zato je obični 
odgovor taj, da ignoriraju novoga protivnika. Ova značajka vri- 
jedi osobito za francusku sociološku školu, koju je utemeljio E, 
Durkheim. On u svom djelu »Les formes ćlementaires de la 
vie religieuse«“" kao i drugi od prvaka one škole L, Lćvy- 
Bruhl u »La Mentalitć primitive«** posve ignorira nove histo- 
rijske smjerove i sigurne rezultate. Još se više ističu u ovom po- 
gsledu van Ossenbruggen i Kreglinger. 

Budući da čarobnjačka teorija kao takva ne može protuma- 
čiti podrijetla religije, pozvali su neki pristaše ove teorije razne 
psihološke teorije u pomoć, 


Spajanje čarobnjačke teorije s psihološkim teorijama, 


Taj je smjer na vnajistaknutiji način zastupao K. Beth, 
koji je napisao »Religion und Magie bei den Naturvčikern«,“ On 
misli, da su magija i religije među sobom posve odijeljene tako, 
te se jedna ne može iz druge razviti, ali da nijedna od njih nije 
nešto prvo, nego da ima u razvitku ljudskoga roda neko stanje, 

24 Časopis Globus 1907, *5 Oxford 1908. 

“i Str. 562. 47 Paris 1912. 

#5 Paris 1921. %*% Berlin 1914. 

koje je bilo prije i religije i magije. Prema Bethu zamišljali su 
ljudi nešto impersonalno, nešto čega su se bojali. On tvrdi: »Te- 
melj, na kojem su se stvorile religiozne ideje..., počiva u pri- 
mitivnoj vjeri, u nevidljivu nadosjetnu silu. Ova ideja još nije 
nikakva vjera u Boga u strožem smislu riječi, ali mogla je biti 
korijen uzvišene vjere u Boga.«" Ova je Bethova konstrukcija 
posve apriorna. Osniva se na potpunom  igroriranju etnološke 
starosti pojedinih naroda, na koje se poziva. »Ne može biti go- 
vora o tom, da bi bila početak i temelj religioznog razvitka ona 
impersonalna općenita sila, o kojoj Beth govori, jer se ona odviše 
kasno pojavljuje.«"! 

I švedski protestantski nadbiskup S&derblom misli, da 
se na početku religija i magija nijesu tako strogo razlikovale. Ali 
najvažnija je njegova tvrdnja, da za religiju nije nužno priznava- 
nje osobnoga Boga, nego da je dovoljno priznavanje nečega »sve- 
toga«. Tako u djelu »Das Werden des Gottesglaubens«."? 

Još je jače istaknuo ovo impersonalno »sveto« kao nešto 
iracionalno R. Otto, »Das Heilige«."“ Prema njemu »svetomu« 
ne pripadaju ćudoredni elementi, niti se ono može spoznati poj- 
movima, nego samo čuvstvom i slutnjom. Djelo se ne obazire na 
rezultate etnoloških istraživanja, nego je posve apriornoga zna- 
čaja. 

U istom smjeru nastavio je istraživanje o podrijetlu religije 
J.W. Hauer, >»Die Religionen«“ i R Thurnwald, 
»Psychologie des primitiven Menschen«."? 

Među svim protestantskim vjeroslovcima, koji su religiju i 
njezin izvor proučavali pomoću psihologije, najopreznije je postu- 
pao G. Wobbermin, »Das Wesen der Religion«““ Ipak se 
ni on nije mogao posve otresti svih predrasuda, kojima obiluju 
evolucionistički sistemi. On misli: »Religija, magija i mitologija 
bile su, kako se čini, na početku posve združene.«"" 

Kaošto ovi, tako su i drugi istraživači podrijetla religije za- 
zirali od priznanja primitivnoga monoteizma. Tako E. W. 
Hopkins, »Origin and Evolution of Religion«."* 

Svi oni, koji spajaju magiju s psihologijom upadaju više ili 
manje u iste velike pogreške. Oni ili posve ili gotovo posve isklju- 
čuju kauzalno istraživanje o početku religije, postavljaju na po- 
četak religije nešto impersonalno, odviše paze na afekte, a pre- 
malo na stvar. 

Premda su stekle mnogo pristaša one teorije, koje se pro- 
tive primitivnomu monoteizmu, ipak raste sve to više broj onih, 
koji priznaju Langov monoteizam. 


5 Str. 593. 5: Str, 594. 

52 Lepzig 1916. *: Breslau 1917. 
sa Berlin 1923. 55 Miinchen 1922. 
5 Lepzig 1921, 2. 57 Str. 617. 

Teorije, koje priznaju Langov monoteizam, 


Njima prikazuje o, Schmidt IX. poglavlje." Navodi lijep niz 
istaknutih etnologa i vjeroslovaca, koji su pristali uz Langovu te- 
meljnu ideju, spominjući obično i Langa i o. Schmidta. 

Već je g. 1906. priznao Langov monoteizam njemački ame- 
rikanista i mitolog P. Ehrenreich, »Gčtter_ und Heil- 
bringer«. 

Još prije bečki indolog_ L. v, Schrčder, »Ueber den 
Glauben an ein h&chstes gutes Wesen bei den Ariern« 1904. 

J. H. Leuba, američki vjerski psiholog, »A Psycholo- 
gical Study of Religion«." 

A. Titius, »Der Ursprung des Gottesglaubens« 1913. 

K. Th Preuss, onaj isti, koji je bio jedan od glavnih 
pristaša čarobnjačke teorije, veoma se povoljno izrazio o mono- 
teističkoj teoriji Langovoj i Schmidtovoj u raspravi »Religion der 
Naturv&lker«, 1914, 

Tri godine kasnije, 1917., priznao je egzistenciju monoteizma 
u najstarije doba primitivnih naroda K. Oesterreich, jedan 
od najistaknutijih vjerskih psihologa u Njemačkoj, u djelu »Ein- 
fiihrung in die Religions-psychologie«.“ 

Iste godine, 1917., izjavio se najodrešitije protiv evolucio- 
nizma za monoleizam primitivnih naroda predsjednik antropo- 
loškoga društva u Washingtonu J, R Swanton, u svojoj 
raspravi, kojom se zahvalio na predsjedništvu. Još iasnije u drugoj 
raspravi od g. 1924. 

Jedan od najistaknutijih zastupnika amerikanistike, A. L. 
Kroeber, dokazao je, da najstarija indijanska plemena sjever- 
ne Amerike imaju jasan pojam Najvišega Bića i pravoga stvaranja. 
Tako u raspravama od g. 1904,—1907. 

Do istoga je rezultata doššaoi Fr. Krause u djelu »Die 
Kultur der kalifornischen Indianer«,* 

A, Bonus priznaje u raspravi od g. 1918 »Die Frage nach 
đer Urreligion der Kulturvčiker«, da imaju baš najprimitivniji na- 
rodi najizrazitiji pojam Boga-Stvoritelja. 

Vanredno oštro je osudio evolucionizam u etnologiji, osobito 
s obzirom na podrijetlo religije, Fr. Schleiter, »Religion 
and Culture«." Pozivajući se na Langa i o. Schmidta priznaje kao 
jasnu činjenicu, da najstariji narodi imaju pojam Svemogućega 
Bića neovisno o svakom razviiku ili spontano. 

I glasoviti pisac djela »Das Gebet«*_ Fr, Heiler, pri- 
znaje, pozivajući se i na Langa i na o. Schmidta, da je kod velike 
većine primitivnih naroda Najviše Biće ne samo Izvor i Stvoritelj 
i Zakonodavac u davna vremena, nego da ujedno i uzdržaje svoje 
djelo, određuje sudbinu i bdije nad svojim zapovijedima. 





5% Str, 632 - 200. % New-York 1912. 
% Berlin 1917. ** Lepzig 1924, 

Opet jedan istaknuti amerikanista, A. A. Golden- 
weiser, u svom djelu »Early Civilization«," priznaje vjeru pri- 
mitivnih naroda u »Oca sviju« pozivajući se kod toga i na o. 
Schmidta. 

Među one, koji su pristali uz o. Schmidta i Langa, pripada 
i odlični nizozemski etnolog A. W. Nieuwenhuis sa svo- 
jim govorom, koji je držao kao rektor Leydenskog sveučilišta 1920. 

Istotako priznaje nauku 0. Schmidta i jedan od najistaknu- 
tijih semitista C. Brockelmann u djelu »Allah und die 
Gotzen« 1922, 

U prvom svesku svoga golemoga djela »Dio«," priznaje i 
R. Pettazzoni Langovu i Schmidtovu nauku o monoteizmu 
primitivnih naroda, samo se ne slaže s o. Schmidtom u podrijetlu 
onoga monoteizma. 

Napokon spominje 0.. Schmidt kao pristašu Langove teorije 
odličnoga amerikanistu P. Radin, koji je s veseljem slavio 
dvadesetipetgodišnjicu Langova djela u govoru, koji je održao u 
Londonu 1924, »Monotheism among Primitive Peoples«, 

Sa zadovoljstvom gleda o. Schmidt impozantni niz istak- 
nutih istraživalaca, koje je naveo i kao svoje i kao Langove su- 
mišljenike."“ Očito je, da je evolucionizam izgubio svoje apsolutno 
gospodstvo, i da se principi kulturne povijesti sve to više pri- 
mijenjuju. Zato je došlo vrijeme, da prikaže svoju vlastitu teoriju, 
t. z. kulturno-historijsku metodu. Ali najprije prikazuje još jednu 
teoriju o podrijetlu religije, 


Socijalističko-komunistička teorija, 


Njoj poklanja o. Schmidt X, poglavlje." Ali odmah na po- 
četku primjećuje, da zapravo ne može biti govora o posebnoj 
teoriji ili metodi socijalističkih ili komunističkih  vjeroslovaca: 
oni se povode za »građanskim« teorijama, koje upravo vladaju, ili 
koje su nekoć vladale. Tako su K. Marx i Fr. Engels 
materijalisti, kako u sociološkom, tako i u vjerskom pogledu, 
Engels tumači podrijetlo vjere iz obožavanja naravnih sila, 

J, Dietzgen, koji uživa kod socijalista velik ugled kao 
filozof, slijedi teoriju naravne mitologije u članku »Wie die Gčiter 
entstanden sind«, 1888. 

Istotako slijedi prirodno-mitološku teoriju Fr. Litgenau 
u djelu »Natiirliche und soziale Religion«,*" 

Animizam zastupa najznamenitiji socijalistički etnolog, H. 
adi u djelu »Ursprung der Religion und des Gottesglau- 

ens«."9 

Uz Cunowa pristaje i glavni teoretičar socijalizma, K. 
Kautski, u članku »Religion«, 1913. 


%5 New-York 1922. #€ Roma 1922. 
#7 Str. 696, % Str. 701 - 736. 
% Stuttgart 1894, 79 Berlin 1913. 

Marxov historijski materijalizam obnovio je i primijenio na 
podrijetlo vjere komunista H. Fildermann u djelu »Ur- 
kommunismus und Urreligion«.! 

Njegovo je djelo podvrgao veoma oštroj kritici E. Erkes, 
koji je i sam socijalista-komunista. U članku, koji ima isti naslov, 
kaošto Fildermannovo djelo, »Urkommunismus und Urreligion«, 
1924., zabacio je gotovo sve. Slijedeće godine (1925) izdao je 
brošuru, » Wie Gott erschalfen wurde«, u kojoj je prikazao svoju 
teoriju. Ona je čisti evolucionizam na materijalističko-historijskoj 
podlozi. 

Time je o. Schmidt završio prikazivanje i kritiziranje raznih 
tudih teorija, Sada može pristupiti tumačenju i dokazivanju svoje 
vlastite metode ili teorije. 


Kulturno-historijska metoda. 


Najprije daje o. Schmidt povijest ove metode." Prvi poticaj 
dala je izreka francuskoga pisca P. Lafitau u djelu »Moeurs 
des Sauvages amćricains, comparćes aux moeurs des premiere 
temps«:" »Današnji primitivni narodi još su od svih najvjernija 
slika prijašnjih stepena u razvitku ljudskoga rođa.« Ovaj su pri- 
cip pristaše evolucionizma tako shvatili, kao da se ljudski rod 
razvio iz najnižega stanja, i da je uopće svako prethodno stanje 
niže, negoli slijedeće, Uz to su postavili još i načelo, da svi na- 
rodi imaju iste duševne darove ili sposobnosti. Tako su htjeli 
posve mehanički određivati tijek razvitka ljudskoga roda i poje- 
dinih naroda. 

Protiv ove teorije nastupio je prvi Fr. Ratzel, On je 
postavio u svom djelu »V&6lkerkunde«"* novu tezu: Razni su na- 
rodi djelovali jedan na drugoga i tako prouzrokovali razne kul- 
turne elemente, Pače zaključivao je iz sličnosti kulturnih eleme- 
nata, koji se nalaze kod naroda među sobom udaljenih, da su 
nekada bili među sobom u dodiru, pa da su se seobom u druge 
krajeve odijelili. Tako je postavio »teoriju seobe ili 
migracije«. 

Još je dalje pošao Razelov učenik L. Frobenius u 
djelu »Die Weltanschauung der Naturvčiker«,“ On je došao do 
uvjerenja, da se mogu seliti ne samo pojedini kulturni elementi, 
nego čitave kulture ili kulturni krugovi. Tako je postavio 
»teoriju kulturnih krugova«. 

U 20. vijeku našla je kulturno-historijska metoda novih vr- 
snih zastupnika, osobito u Njemačkoj. Najviše se ističu Fr. 
Grabner i B. Ankermann. Gribner je izdao nakon 
raznih drugih djela o tom problemu znamenito djelo »Methode 
der Ethnologie«,"“ Ovo je za razvitak kulturno-historijske metode 


7 Berlin 1921. 7" Str. 737-743. 
78 Paris 1724. "A Lepzig 1894, 2. izdanje. 
75 Weimar 1898. 7“ Heideberg 1911. 

bilo od najveće važnosti. Ovoj su se metodi priključili i W, Foy 
i o. Sehmidt, koji je izdao g. 1911. djelo »Kulturkreise und 
Kulturschichten in Siidamerika«. 

Ali i izvan Njemačke postoje razne historijske škole. Tako 
je u Americi posve prevladala historijska metoda u etnologiji. 
Samo je u tom razlika između njemačke i američke historijske 
škole, što se američka škola ustručavala priznati historijski vez 
između onih kultura, koje su sada daleko među sobom udaljene, 
I u Engleskoj nastao je preokret one.iste 6. 1911., kad se W, H. 
Rivers izrazio posve u smislu historijske metode. U Švedskoj 
pristao je uz novu metodu glasoviti istraživalac E. v. Nor- 
denskj6ld. 

Francuska je bila dugo vremena ostala po strani, premda 
su neki počeci već kod A. de Quatrefages i kod A. 
van Gennep. Ali sada imaju najbolje djelo na ovom područ- 
ju: »L'Etude comparće des Religions«."" Djelo je napisao Isusovac 
otac H. Pinard de la Boullaye. O. Schmidt izvan- 
redno hvali ovo djelo svoga prijatelja i kaže: »S potpunom jasno- 
ćom i odlučnošću nastupio je i za historijsku metodu, koju uz 
psihološku izvrsno prikazuje i tako kao vođa sudjeluje kod nje- 
zina izgrađivanja i širenja.«"* 

Budući da je Gribnerovo djelo »Methode der 
Ethnologie« imalo najveći utjecaj na razvitak i pobjedu 
historijske metode u etnologiji, zato o. Schmidt ovo djelo opširno 
analizira Obuhvaća tri dijela. Prvi raspravlja o tom, 
kojim se sredstvima valja služiti, da uzmognemo točno odrediti 
činjenice. Drugi upućuje u ispravno tumačenje činjenica. Treći i 
najvažniji dio pokazuje, kako treba činjenice, pošto smo ih ispravno 
protumačili, među sobom kombinirati ili povezati, da nam dadu 
parcijalni ili totalni razvitak raznih naroda, 

Kako se god u apstraktnim pravilima među sobom prilično 
slagali pristaše kulturno-historijske metode, ipak se dosta razi- 
laze u primjeni na konkretne prilike, osobito u povijesti religija. 
O. Schmidt na ovom mjestu navodi samo općenito stanovište po- 
jedinih istraživalaca, a ne sve njihovih rezultata. S velikim zado- 
voljstvom ističe o. Schmidt," da Grabner priznaje tragove sta- 
roga primitivnoga monoteizma čak i u najvišim kulturama i što 
ovom pojmu o Bogu pripisuje visoko značenje, jer duboko pro- 
dire i mnogo obuhvaća. Zato mu pripisuje velik utjecaj već na 
početku njegova postanka. 

Na svršetku ovoga prvoga sveska svoga golemoga djela o 
podrijetlu pojma o Bogu o. Schmidt izriče svoj sud o drugom 
svesku djela oca H. Pinard de la Boullaye »L' Etude comparće des 
Religions«. O prvom svesku kazao je već prije" da _ Pinar- 
dovo djelo znači vrhunac ne samo među ka- 
"7 Paris 1922. i 1925. 78 Str. 743. 
ostro 751. "u Str. 83-85. 

toličkim, nego uopće svim učenjacima na po- 
lju povijesti religije. A za ovaj drugi svezak kaže,“ 
da o. Pinard u njemu nadmašuje sve svoje predšasnike na polju me- 
todologije poredbene religijske znanosti, i što se tiče filozoiskoga 
produbljivanja i potpunosti, koja sve obuhvaća, što može imati ka- 
kyo značenje za metodologiju poredbene povijesti religije. On je 
uvjeren, da će Pinardovo djelo imati znatnu ulogu kao izvrsno 
oruđe kod obrađivanja poredbene povijesti religije, 


Zaglavak. 


S pravom je o. Schmidt dao ovom dijelu podnaslov »Histo- 

rijsko-kritički dio«. Izložio je sistematski sve razne metode, ko- 
jima su nastojali ili nastoje vjeroslovci, kako bi riješili pitanje, 
koje je podrijetlo religije uopće, a napose pojma o Bogu, Svaku 
je metodu podvrgao svestranoj, oštroj kritici. Rado priznaje ono 
dobro, koje ima kojagod metoda, Ali kao najbolju označuje »kul- 
turno-historijsku«. Njom će se služiti u narednim svescima, da 
istraži vjeru primitivnih naroda čitavog svijeta, Četiri će sveska 
obuhvaćati ovo istraživanje. Golemo znanje i vanrednu oštrinu 
i sigurnost suda pokazuje kod svakog pitanja. Zato zaslužuje naše 
udivljenje i pouzdanje, pa i zahvalnost, što smijemo uživati plod 
njegova ustrajnog mukotrpnog istraživalačkog rada. 
; Svoju zahvalnost pokazat ćemo time, da nastojimo, kako 
bismo što bolje upoznali plodove njegova rada. Kao takve treba 
označiti ne samo njegove vlastite izreke i zaključke, koje on sam 
izvodi iz raznih rezultata svojih istraživanja, nego i one zaključke, 
koje mi sami možemo izvesti iz njegovih spoznaja. Između mnogih 
drugih spomenut ću ovdje samo dvije istine, koje nam 
se nameću svom jasnoćom na svršetku ovoga 
prvoga sveska: 

Egzistencija religije i vjere u Boga nužno pobuđuje pitanje, 
koje je njezino podrijetlo. Ali 

ohola znanost sama nije kadra dati posve jasan odgovor, 
nego nužna je ponizna ljubav prema istini, 

